जेएनवीयू में नकल के अब तक 60 आरोपी पकड़े
जोधपुर| जेएनवीयूके जोधपुर, पाली, जालोर, बाड़मेर तथा जैसलमेर जिले के संबद्घ सभी महाविद्यालयों के भूतपूर्व एवं स्वयंपाठी परीक्षार्थियों के कुछ चुनिंदा विषयों (सामान्य हिंदी, सामान्य अंग्रेजी, इतिहास, समाज शास्त्र, राजनीतिक विज्ञान तथा हिंदी साहित्य विषयों) की परीक्षा 2 मार्च को आयोजित हुई। परीक्षा नियंत्रक प्रो. जेताराम बिश्नोई ने बताया कि इन परीक्षाओं मे 60 परीक्षार्थी नकल करने के आरोप मे पकड़े गए हैं। परीक्षा नियंत्रक बिश्नोई ने बताया कि बीए की नियमित परीक्षा 6 मार्च से शुरू होगी तथा बीएससी की नियमित परीक्षा 15 मार्च से और बीकॉम नियमित एवं स्वयंपाठी की परीक्षा 16 मार्च से शुरू होगी। इसी तरह बीकॉम आनर्स एकाउंटिंग एवं बीएफ पूर्वाद्व की परीक्षा 21 मार्च से तथा उत्तरार्द्ध की परीक्षा 22 मार्च से शुरू होगी। इनकी समय सारणी 3 मार्च की शाम तक ऑनलाईन जारी कर दी जाएगी तथा प्रवेश पत्र 6 मार्च की शाम तक ऑनलाईन जारी होंगे। उन्होंने बताया कि बीबीए प्रथम वर्ष 18 मार्च, बीबीए द्वितीय वर्ष 17 मार्च तथा बीबीए तृतीय वर्ष की परीक्षा 16 मार्च से शुरू होगी। इनकी समय सारणी 3 मार्च की शाम तक ऑनलाईन जारी होगी और प्रवेश पत्र 8 मार्च की शाम तक ऑनलाईन जारी कर दिए जाएंगे।
bho_Deva hin_Deva